kardosdrur/scandi-wiki huggingface dataset:
Daniel Svensson (musiker)

Danniel Svensson (født 1977 i Göteborg, Sverige) er trommeslager i det svenske melodisk death metal band In Flames. Han sluttede sig til bandet i 1998 for at erstatte Björn Gelotte ved trommerne, så denne kunne blive guitarist. Det første album med ham på trommer var Colony, der blev udgivet året efter, han trådte til i bandet.

Andre projekter 
Svensson har spillet med i bandet Sacrilege hvor han fungerede som trommeslager og vokalist. Han spillede også trommer i et andet band ved navn Diabolique.

Referencer

Eksterne henvisninger 
 

In Flames
Trommeslagere fra Sverige
Heavy metal-musikere fra Sverige
Personer fra Göteborg
Niels

Niels er et drengenavn og en nordisk kortform af navnet Nikolaus, som har græsk oprindelse. Nikolaus er sammensat af ordene Nike ("sejr") og laos ("folk").

Pr. 1. januar 2010 var der 41.386 danskere med fornavnet Niels. I 2008 var der 69, der fik navnet Niels.

Lignende stavemåder af navnet er: Nils (2.347 personer) og Nels (151 personer).

Kendte personer med navnet 
 Niels af Danmark, dansk konge.
 Niels den Hellige, lokalhelgen i Aarhus.
 Niels Henrik Abel, norsk matematiker.
 Niels Viggo Bentzon, dansk komponist, pianist, og organist.
 Nils Bernstein, dansk nationalbankdirektør.
 Niels Bohr, dansk atomfysiker.
 Niels Lan Doky, dansk pianist.
 Niels Ebbesen, dansk adelsmand og nationalhelt.
 Niels Ellegaard, dansk skuespiller.
 Niels Ryberg Finsen, dansk-færøsk læge og modtager af Nobelprisen i medicin.
 Niels W. Gade, dansk komponist og dirigent.
 Niels Gråbøl, dansk filminstruktør.
 Niels Nørløv Hansen, dansk filminstruktør.
 Niels Hausgaard, dansk sanger, sangskriver og satiriker.
 Niels Hemmingsen, dansk teolog.
 Nils Henriksen, dansk rockguitarist og pladeproducer.
 Niels Hinrichsen, dansk skuespiller.
 Niels-Christian Holmstrøm, dansk fodboldspiller, -træner og sportsdirektør.
 Niels Højlund, dansk forfatter og samfundsdebattør.
 Niels K. Jerne, engelsk-dansk immunologist og modtager af Nobelprisen i fysiologi eller medicin.
 Niels Juel, dansk-norsk officer.
 Niels-Jørgen Kaiser, dansk direktør.
 Niels Kjærbølling, dansk grundlægger (Zoo).
 Niels Anker Kofoed, dansk politiker.
 Nils Lofgren, amerikansk musiker.
 Nils Malmros, dansk filminstruktør.
 Niels Christian Meyer, dansk tv-vært (kendt som Bubber).
 Niels I. Meyer, dansk fysiker, politiker og samfundsdebattør.
 Nils Middelboe, dansk fodboldspiller.
 Niels E. Nielsen, dansk forfatter.
 Niels Olsen, dansk skuespiller.
 Niels Olsen, dansk musiker.
 Niels Arden Oplev, dansk filminstruktør.
 Niels-Henning Ørsted Pedersen, dansk bassist.
 Niels Helveg Petersen, dansk politiker.
 Niels Ramberg, dansk bordtennisspiller og advokat.
 Niels Skousen, dansk musiker og skuespiller.
 Niels Jørgen Steen, dansk pianist og orkesterleder.
 Niels Stensen, dansk anatom og geolog.
 Niels Anders Thorn, dansk skuespiller.
 Niels Vigild, dansk skuespiller.
 Nils Wilhjelm, dansk politiker.

Se også 
 Niels Christian

Navnet anvendt i fiktion 
 Niels Klims underjordiske Rejse er en roman fra 1741 af Ludvig Holberg.
 Niels Lyhne er en roman fra 1880 af J.P. Jacobsen.
 Nils Holgersens forunderlige rejse gennem Sverige er en børnebog fra 1907 skrevet af Selma Lagerlöf.
 Niels Pind og hans dreng er en dansk film fra 1941 instrueret af Axel Frische og Lau Lauritzen jun.

Andre anvendelser 
 Niels Brock er den korte betegnelse for Niels Brock Copenhagen Business College, som er en stor uddannelsesinstitution i København.
 Niels Bohr Instituttet er betegnelsen for Københavns Universitets Institut for Teoretisk Fysik, der er opkaldt efter Niels Bohr.
 Niels Steensens Gymnasium er en katolsk skole i København, opkaldt efter Niels Stensen.
 Niels Finsens gøta er navnet på Tórshavns gågade, opkaldt efter Niels Finsen.

Drengenavne
Andy Khachaturian

Ontronik "Andy" Khachaturian (født 4. maj 1975 i Los Angeles), var System of a Downs første trommeslager. Efter bandets første tre demoer forlod han gruppen, som følge af musikalske forskelle. Khachaturian har dog i senere interviews understreget, at der ikke er noget fjendskab mellem ham og resten af bandet, og har ovenikøbet afløst vokalisten Serj Tankian til en koncert efter han blev ramt af sygdom.

Efter at have forladt System of a Down blev han forsanger i The Apex Theory indtil november 2002. Han er nu blevet forsanger for bandet VoKEE i stedet for.

Fodnoter

Eksterne henvisninger 
 

Trommeslagere fra USA
Sangere fra USA
Tjek fødselsår
System of a Down
Personer fra Los Angeles
OK-jolle

OK-jollen er en enmandsjolle med ét sejl. Den blev konstrueret som et alternativ til Finnjollen.

OK-jollen bliver bygget af krydsfinér, glasfiber eller en kombination, og alle de forskellige materialer giver samme sejlegenskaber. Friheden i valg af skrogmaterialer findes også i valget af rig. Valget af mast, sejl og beslag skal kunne godkendes inden for klassereglerne, men giver den enkelte sejler mulighed for at have en kombination, der matcher sejlerens behov. Derfor passer hver enkelt OK-jolle til sejlerens måde at sejle på, mens formen på skroget er designet efter et strengt og omfattende regelsæt, der sikrer jollen en lang levetid i kapsejladsflåden. Gamle både behøver ofter kun en opdatering af riggen og mindre konstruktionelle modifikationer for at blive kapsejladsdygtige.

Historie 
I 1957 blev danskeren Knud Olsen spurgt af Axel Damgaard Olsen, Vordingborg, om han ville lave nogle tegninger til en let og hutig enmandsjolle, der var baseret på konventionel krydsfinérskonstruktion. Det resulterende design blev navngivet OK, Knud Olsens initialer bagfra.

OK-jollen blev bygget med den hensigt at være en forberedelsesklasse til den olympiske Finnjolle og har fulgt dennes udvikling siden. Riggen er identisk med finnjollens med et enkelt sejl, der er på en ustaget, roterende og bøjende mast.

OK-jollen var billig og nem at bygge, og kunne sejles af erfarne såvel som uerfarne sejlere. Dette gjorde succeen stor, og mange nybegyndere, der ellers ikke ville være begyndt at sejle, begyndte at sejle OK-jolle.

I 60’erne og 70’erne eksploderede OK-jollens succes med over 10.000 solgte joller, og store felter skød op. I midten af 80’erne mistede jollen dog sejlernes interesse, da Laserens succes overskyggede OK-jollens.

OK-jollen blev den officielle ungdoms-enmandsjolle i mange østeuropæriske lande efter bruddet med det socialistiske styre, da mange “gamle” sejlere vendte tilbage til den klasse, de havde sejlet som børn, nu i egne joller i stedet for klubejede.

I 1998 blev OK-jollen valgt som enmandsjoller til de Asiatiske Lege.

I 2003 blev kulfibermaster introduceret til klassen.

I 2005 begyndte OK-jollen igen at blive populær, da mange ældre både blev restaurerede og opgraderede. Produktionen steg igen, og der blev sejlet kapsejlads i adskillige sejlklubber. Efter 2005 er OK-jollen vokset til at være den største jolleklasse for voksne i DK.

Referencer

Eksterne links 
 Danske OK Jolle Klub
 OK Dinghy International Association

Joller
Nexø Kirke

Nexø Kirke er en kirke i Nexø Sogn i Bornholms Regionskommune. Kirkens alder er ukendt, men da Nexø blev købstad i 1346 antages det, at kirkens ældste del er fra den tid.

Kirken er i sen-gotisk stil og viet til sømændenes skytshelgen Sankt Nikolaus.

Kirkens tårn er fra 1500-tallet, og dens spir med løgformet kobbertag er sat op i 1910. Fra 1620 til 1797 var der et lignende spir på kirken. I 1700-tallet føjedes et våbenhus til på sydsiden og et kapel på nordsiden. Det nordre sideskib er fra 1760.

Interiør 

Prædikestolen og det forgyldte krucifiks over prædikestolen er fra 1600-tallet.

Billedfelterne i prædikestolen og de to pulpiturer med i alt 27 motiver fra Det gamle og ny Testamente er udsmykket af Bodil Kaalund 1993-95

Kirkens orgel er af Fobenius fra 1964 med 19 stemmer.

Alteret og gulvet i korpartiet er udført i nexøsandsten.

Kirkeskibe 
Der er to skibsmodeller i kirken:

’Tora’ er en tremasterbark bygget ca. 1918-1920 ophængt i tårnrummet 1920. Modellen er udført af lods, sibsfører og kaptajn Jens Andreas Hansen, som donerede den til Nexø Kirke.

’Hans Andreas’ er en tremasterskonnert bygget 1984-1986 af maler Ove Andersen, Slagelse, som donerede den til Nexø Kirke.

Ved indvielsen 1986-07-20 blev den båret ind af Ove Andersen og hans tre søskende, der alle er døbt i Nexø Kirke

Eksterne kilder/henvisninger 

 Nexø Kirke hos KortTilKirken.dk
 Nexø Kirke hos danmarkskirker.natmus.dk (Danmarks Kirker, Nationalmuseet)

Kirke
Kirker i Københavns Stift
Kirker i Bornholms Regionskommune
Krumstrup

Krumstrup nævnes første gang i 1529. Gården ligger i Ryslinge Sogn, Gudme Herred, Ryslinge Kommune. Hovedbygningen er opført i 1615 og ombygget i 1715-1920.

Krumstrup Gods er på 282,9 hektar med Ny Krumstrup og Højstrup

Ejere af Krumstrup 

 (1529-1533) Oluf Knudsen
 (1533-1550) Christoffer Ottesen Huitfeldt
 (1550-1589) Claus Ottesen Huitfeldt
 (1589-1610) Jacob Høg
 (1610-1615) Just Jacobsen Høg
 (1615-1630) Tage Ottosen Thott
 (1630-1658) Niels Trolle
 (1658-1664) Manderup Brahe
 (1664-1665) Erik Krag
 (1665-1706) Jens Lassen
 (1706-1724) Christian Jensen Lassen
 (1724-1750) Seneca Christophersen Hagedorn
 (1750-1751) Seneca Christophersen Hagedorns dødsbo
 (1751-1756) Mikkel Lange
 (1756-1761) Slægten Lange
 (1761-1767) Johan Christopher von Westen
 (1767-1782) Morten Møller
 (1782-1791) Mads Jørgen Møller
 (1791-1795) Knud Frederik Juel
 (1795-1832) Isaac Briand de Crèvecoeur
 (1832-1850) Anders Briand de Crévécoeur (søn)
 (1850-1874) Peter Julius Martin August Briand de Crévécoeur (barnebarn)
 (1874-1894) Niels Madsen
 (1894-1911) Karen Kirstine Nielsen gift Madsen
 (1911-1912) C. K. Grønnegaard
 (1912-1915) Johannes Berntsen
 (1915-1934) Viggo Eggertsen
 (1934-1959) Karen Petrine Julie Wiggers Barfoed gift Eggertsen
 (1959-1972) Poul Eggertsen (søn)
 (1972-2006) Per Eggertsen (søn)
 (2006-) Thomas Eggertsen (søn)

Kilder og eksterne henvisninger 
 Krumstrup - fra Dansk Center for Herregårdsforskning 

Herregårde i Faaborg-Midtfyn Kommune
Herregårde i Svendborg Amt
Fredede slotte og herregårde i Danmark
Svebølle

Svebølle er en stationsby på Nordvestsjælland med , beliggende i Aunsø Sogn ca. 10 kilometer øst for Kalundborg ved Nordvestbanen og Skovvejen (Primærrute 23). Byen ligger i Kalundborg Kommune og tilhører Region Sjælland.

Svebølle var tidligere den største by i den nu nedlagte Bjergsted Kommune; næststørst var Havnsø.

Svebølle Skole har ca. 300 elever fra børnehaveklassen til og med 9. klasse . I Svebølle findes også en børnehave og en sports- og idrætshal, der blandt andet huser Viskinge Badmintonklub, Viskinge Gymnastikforening og Bjergsted Håndboldklub. Svebølle Stadion består også af flere store fodboldbaner, blandt andet en stor kunstgræsbane, her ligger også den lokale petanque-bane.  Svebølles eget hold hedder SBI (Svebølle bold og idrætsforening). 

I Svebølle Centret findes blandt andet filial af SuperBrugsen samt en bager, et pizzeria, to frisører, en spillehal, et værtshus og et apoteksudsalg.

Fodboldklubben Svebølle Boldklub (tidligere Svebølle Boldklub og Idrætsforening) holder til i byen.

Kilder 

Byer i Kalundborg Kommune
Byer og bydele med genforeningssten
Erfa-gruppe

En erfa-gruppe er en mindre gruppering, hvori erhvervsfolk samles omkring en fælles faglig interesse, med det formål at udvikle sig fagligt gennem erfaringsudveksling og videndeling. "Erfa" er en forkortelse af "erfaring". 

Erfa-grupperne har forskellige målgrupper og nogle er mere snævre end andre. Dansk Kommunikationsforening har bl.a. en ERFA-Gruppe om ulandskommunikation, som henvender sig til professionelle kommunikationsfolk, som brænder for koblingen mellem ulandsstof og kommunikation.

ERFA grupper findes også inden for FDDB (Foreningen af Danske DøvBlinde) hvor man tilstræber at have disse grupper fordelt geografisk i Danmark således at man som medlem af FDDB, uanset hvor man bor i landet; kan komme til minimum et månedligt ERFA møde hvor man kan udveksle ERFAringer med andre med dette dobbelte sansetab. Lederen af den enkelte gruppe arrangerer møderne hvor der også ofte er foredrag af forskellig slags. ERFA-lederen opretholder kontakten til medlemmerne, tager imod tilmeldinger til møderne og sørger for transport til og fra møderne for dem som har behov for det.

Referencer 
Netværksportalens oversigt over ERFA-grupper i Danmark 

Ledelse
Fårevejle Stationsby

Fårevejle Stationsby er en lille stationsby i Nordvestsjælland med , beliggende i Fårevejle Sogn i Odsherred. Fårevejle Stationsby ligger ved Odsherredsbanen i Odsherred Kommune og hører under Region Sjælland. Byen er naboby til Fårevejle Kirkeby med cirka 2 kilometer mellem de to byer.

Stationsbyen er opstået omkring Fårevejle Station og anlagt på en af de gamle øer i Lammefjorden, efter dennes udtørring og Odsherredsbanens åbning (banen åbnede i 1899).

Byen har en folkeskole, en friskole, to efterskoler, et Fitnesscenter, et supermarked, bager, tankstationer og grillbar.

Kilder 

Byer i Odsherred Kommune
Tøjstrup (Ryslinge Sogn)

Tøjstrup el. Tøystrup er en gammel sædegård, som nævnes før 1372. Gården ligger i Ryslinge Sogn, Gudme Herred, Ryslinge Kommune. Hovedbygningen er opført i 1891-93 ved I. C. Fussing og ombygget i 1917. Gårdens navn skrives i dag Tøystrup.

Tøjstrup Gods er på 214,3 hektar

Ejere af Tøjstrup 

 (1360-1372) Hagbard Jonsen
 (1372-1407) Peder Bonde
 (1407-1430) Peder Knudsen
 (1430-1523) Forskellige Ejere
 (1523-1550) Jeppe Findsen / Niels Findsen
 (1550-1581) Niels Henriksen Sandberg
 (1581-1592) Kirsten Akeleye gift Sandberg
 (1592-1616) Mikkel Nielsen Sandberg
 (1616) Magdalene Nielsdatter Sandberg gift Gaas
 (1616-1618) Oluf Gaas
 (1618-1630) Niels Olufsen Gaas
 (1630-1637) Christian Nielsen Gaas
 (1637-1638) Christian Nielsen Gaas dødsbo
 (1638-1648) Erik Kaas
 (1648-1669) Jørgen Kaas / Erik Kaas
 (1669-1677) Anne Mule gift Jacobsen
 (1677-1694) Christian Henrik Luja
 (1694-1700) Tim Banner
 (1700) Helvig Urne gift (1) Banner (2) Ulfeldt
 (1700-1708) Erik Flemming Urne
 (1708-1743) Niels Hansen Viborg
 (1743-1766) Adam Didrik von Grambow
 (1766-1768) Augusta Adamsdatter von Grambow gift von Bülow
 (1768-1790) Carl Adolf von Bülow
 (1790-1822) Adam Didrik von Bülow
 (1822-1891) August Frederik von Bülow
 (1891) Hans Anker Eegholm
 (1891-1905) Axel Jacob Peter Eegholm
 (1905-1915) P. R. Schmidt
 (1915-1920) Johannes Berntsen
 (1920-1922) P. Petersen
 (1922-1947) Poul Christian Gluud Nyboe
 (1947-1977) Niels Christian Gluud Nyboe
 (1977-2003) Poul Christian Fritz Hektzen Nyboe
 (2003-) Niels Ulrich Gluud Nyboe

Ekstern henvisning 
 Tøystrup Gods

Herregårde i Faaborg-Midtfyn Kommune
Herregårde i Svendborg Amt
Maria Bonnevie

Maria Bonnevie (født Anna Maria Cecilia Bonnevie 26. september 1973 i Västerås i Sverige) er en norsk-svensk skuespiller.

Maria Bonnevie er datter af den norske skuespillerinde Jannik Bonnevie og den svenske skuespiller Per Waldvik.
Hun er opvokset hos sin mor i Norge.

Filmografi 
 Den hvide viking (1991),  Hvíti víkingurinn
 Telegrafisten (1994)
 Jerusalem (1996)
 Insomnia (1997)
 Den 13. kriger (1999),  The 13th Warrior
 Tsatsiki, moren og politimanden (1999),  Tsatsiki, morsan och polisen
 Hr. Boe & Co.'s Anxiety (2001)
 Jeg er Dina (2002)
 Himmelfald (2002),  Himmelfall
 Reconstruction (2003)
 Truslen (2004),  Hotet
 Dag og nat (2004),  Dag och natt
 The Banishment (2007),  Izgnanie
 Det som ingen ved (2008)
 En chance til (2015)
 Skammerens Datter (2015)
 Unge Astrid (2018)
 Druk (2020)

Eksterne henvisninger 

 

Filmskuespillere fra Norge
Filmskuespillere fra Sverige
Personer fra Västerås
Dybdepløjning

Dybdepløjning eller reolpløjning når dybt ned i jordlaget med et klo-lignende plovskær. Det anvendes i jorder med et kraftigt allag eller jorder, der lider af traktose.

I 1900-tallet dybdepløjede man store hede-områder i Danmark, da det var nødvendigt at gennembryde det hårde og vandtætte al-lag for at dyrkede jordene. Et eksempel er  bl.a. jordene nord for Ølgod, hvor man i 1950erne benyttede 2 stk. bæltedrevne traktorer til at trække plovene, der gik omkring 1 meter ned. På den måde brød man igennem Al laget. Senere plantede man læhegn og i dag er der fin agerjord.

Dybdepløjninger anvendes også i visse tilfælde ved skovrejsninger.

Negative påvirkninger
Dybdepløjninger er ofte et stort problem for især arkæologien, idet vigtige arkæologiske lag i store områder herved ødelægges eller helt fjernes for altid.

Noter 
  
    

Markarbejde
Horsens Fjord

Horsens Fjord er cirka 18 km lang og strækker sig fra Horsens havn til Kalsenakke (Kolsnakke) på Gylling Næs på den nordre side  og Hundshage, sydøst  for Snaptun, på den sydlige side. I fjorden ligger øerne Alrø, Hjarnø og Vorsø, som hovedsagelig er flade med strandenge og laguner langs kysterne. Saltindholdet i Horsens Fjord er cirka 2%.

Alrø og Hjarnø er delvis opdyrket. Vorsø har tidligere haft landbrug, og øen ligger i dag hen som urskov, og den har store skarve- og hejrekolonier. Skarverne, der søger føde adskillige kilometer fra ynglepladsen, kan observeres i hele Horsens Fjord.

Fjorden hører i dag til Region Midtjylland. Tidligere dannede den grænse mellem de nu nedlagte Århus og Vejle Amter.

Vorsø er sammen med et i alt 2.000 hektar stort område på nordsiden af fjorden fredet. Det drejer sig om områder omkring Søvind, Sondrup og Åkær. Det fredede område er både geologisk,  historisk og kulturmiljømæssigt interessant og har store landskabelige værdier.

Fjorde i Danmark
Fredede arealer i Danmark
Ramsarområder i Danmark
Horsens Kommunes geografi
Odder Kommunes geografi
Hedensted Kommunes geografi
Christina Roslyng

Christina Roslyng Christiansen (tidligere Hansen, født 10. juli 1978 i Juelsminde) er en dansk tidligere håndboldspiller og nuværende holdleder på Danmarks kvindehåndboldlandshold.

Karriere 
Roslyng begyndte at spille håndbold i Klakring, 11 år gammel. Hun spillede på venstre fløj, og som senior spillede hun først et par sæsoner i Horsens HK, indtil hun i 1997 kom til periodens største danske hold, Viborg HK. Her var hun blandt andet med til at vinde fire danske mesterskaber frem til 2003. Herefter spillede hun et par år i henholdsvis Kolding IF og SønderjyskE, indtil hun blev købt fri af Viborg HK, der manglede en venstre fløj, da Henriette Mikkelsen var blevet gravid.

Landshold 

Roslyng debuterede på det danske landshold i 1998 og nåede at spille 129 landskampe og score 237 landskampsmål, inden hun indstillede landsholdskarrieren efter EM 2004. Med landsholdet var hun med til at vinde sølv ved EM 1998, guld ved OL 2000, guld ved EM 2002 og søv ved EM 2004.

Hun blev i marts 2020 præsenteret som ny holdleder/team manager for Danmarks kvindehåndboldlandshold under den nye landstræner Jesper Jensen.

Privat 
Christina Roslyng blev 1. juli 2006 gift med håndboldspilleren Lars Christiansen, og de har sammen to sønner. De blev separeret i 2009, men i efteråret 2012 fandt parret dog sammen igen.

Roslyng vandt sæson 3 af tv-programmet Vild med dans i 2006 sammen med partneren Steen Lund.

Meriter 
Klub
 DM guld 1999, 2000, 2001, 2002
 DM sølv 1998,
 NM for klubhold 1998
 EHF Cup vinder 1999,
 Champions Legaue finalist 2001
Landshold
 EM-sølv 1998
 OL-guld 2000
 EM-guld 2002
 U-EM-guld 1996
 U-VM-guld 1997

Referencer

Eksterne henvisninger 
 

Håndboldspillere fra Danmark
Håndboldspillere fra Horsens HK
Håndboldspillere fra Viborg HK
Håndboldspillere fra Kolding IF
Håndboldspillere fra SønderjyskE Håndbold
Olympiske mestre fra Danmark
Medaljevindere fra Danmark ved sommer-OL 2000
Personer fra Juelsminde
Vindere af Vild med dans
Håndboldspillere ved sommer-OL 2000
Tullebølle

Tullebølle er en by på Langeland med , beliggende i Tullebølle Sogn på den centrale del af øen. Den er Langelands næststørste by. I Tullebølle finder man Tullebølle Kro der er 150 år gammel og en kirke, Tullebølle Kirke, der stammer fra omkring år 1200. Den lille by ligger i Langeland Kommune og hører til Region Syddanmark.

Seks kilometer nord for byen ligger landsbyen Tranekær med det rødkalkede Tranekær Slot. Fra Tullebølle er der syv kilometer til Rudkøbing.

Eksterne henvisninger 
 Turist- og Erhvervsforeningen Langeland 
 Tullebølle Kro 
 Tullebølle Kirke

Kilder 

Byer på Langeland
Tårs (Lolland Kommune)

Tårs er en lille havneby i Sandby Sogn på Lolland. Først og fremmest kendt som overfartsby til Langeland på LangelandsFærgen-ruten Spodsbjerg-Tårs. Tårs befinder sig i Lolland Kommune og tilhører Region Sjælland.

Fra havnebyen er der 12 kilometer til Nakskov. En motortrafikvej fører fra Tårs Færgehavn til Halsted.

Lokaliteter i Lolland Kommune
Havne i Danmark
The Skandals

The Skandals er et 7 personers skaband fra København med unge musikere. The Skandals har siden deres start i 2005 spillet i det meste af Danmark og Sverige.
The Skandals er bemærkelsesværdige både grundet deres utraditionelle genrevalg, men også fordi de er aktive i så ung en alder. Da bandet debuterede i 2005 var medlemmerne blot 12-13 år gamle.
De spiller deres bud på den energiske 1wave ska, hvis oprindelse fandt sted på Jamaica i slut50’erne – 60’erne, mikset med andre jamaicanske stilarter såsom roots-reggae.

The Skandals inspillede deres første plade i midten af oktober 2008 og den udkommer den 6. marts 2009. 

The Skandals har spillet sammen med / varmet op for kunstnere som Pato, Natasja, Magtens Korridorer, The Slackers, Bliglad, Babylove & the Van Dangos og Alton Ellis

Eksterne henvisninger 
 The Skandals

Musikgrupper fra Danmark
Musikgrupper fra 2005
Børnefonden

BØRNEfonden fusionerede 1. juli 2018 med Plan Danmark og blev til PlanBørnefonden. BØRNEfondens arbejde i Vestafrika er nu en del af PlanBørnefondens indsats.

BØRNEFONDEN var en organisation, der hjalp børn i fattige lande ved at sponsorere dem for at gøre dem sunde, uddanne dem, og forberede dem til et selvstændigt voksenliv. Derudover støttede organisationen børnene og deres forældre til at skabe et varigt eksistensgrundlag og en fortsat udvikling i lokalsamfundet.

Man kunne som privat eller virksomhed blive sponsor for børn over hele verden ved at give en månedlig ydelse for hvert barn , man ville sponsorere. Pengene gik til blandt andet skolegang og medicin og derudover til lokalområdet, hvor der blandet andet blev bygget skoler, børnehaver og brønde. BØRNEfondens sponsorer er efter fusionen blevet sponsorer i PlanBørnefonden.

BØRNEfonden havde egne programmer i fem lande, Benin, Burkina Faso, Kap Verde, Mali og Togo, men samarbejdede med CFI (Child Fund International), så der kunne oprettes sponsorater for børn i Mexico, Honduras, Dominica, Ecuador, Bolivia, Brasilien, Angola, Gambia, Zambia, Uganda, Etiopien, Senegal, Kenya, Østtimor, Indonesien, Indien, Filippinerne og Sri Lanka.

Udviklingsarbejdet blev gennemført i samarbejde med familierne, der blev involveret i styring og udvikling af aktiviteter og institutioner for at sikre, at lokalbefolkningen blev parat til at tage over og fortsætte udviklingen.

Organisationen blev ledet af en ulønnet bestyrelse. Formanden var Stine Bosse, som i dag er bestyrelsesformand for PlanBørnefonden.

BØRNEfonden var medlem af ChildFund Alliance, som er et samarbejde mellem 12 selvstændige organisationer fra 12 forskellige lande, der tilsammen arbejder i 55 lande. Sammen deler landene visioner og forpligter sig til at nå den højeste standard for ledelse, økonomi, markedsføring og programarbejde, der hjælper børn ud af fattigdom.

Børnefonden blev oprettet af den tidligere chefredaktør for BT, Morten Pedersen Grymer, i samarbejde med Christian Children's Fund.

Eksterne henvisninger 
 BØRNEfondens hjemmeside

Noter 

Organisationer fra Danmark
Internationale solidaritetsbevægelser